Phit Thai係我地成日Lunch會去食飯既地方! 因為佢唔算貴但份量足同好好味, 每次去個餐廳都會滿晒咁滯...成個學校啲人都會黎曬排隊咁!佢啲海南雞好好味, 比好多其他泰國菜地方既海南雞鮮甜同有雞味! 炭燒豬頸肉都好好食而佢既香葉炒辣肉碎飯更加係好味到不得了! 佢啲炒野全部好有鑊氣, 值得推介既仲有乾炒雞肉/豬肉/海鮮河粉等等...平時我仲會嗌冬陰功湯河或者湯飯既, 但呢排佢唔係整得太好嫌佢咸...如果想飲好味既冬陰功湯, 建議晚上黎叫一大盤先70零蚊, 又濃又抵食!